fi jbo es fi fi fi fi id en fi fi fi fi fi fi fi fi fi fi fi fi fi fi fi fi sv hbs_lat fi fr fi als en en fi fi fi en en nl eu sv nl fi fi fi fi fi fi fi fi fi fi fi en en fi fi fi en fi fi fi fi et fi fi fi fi fi fi fi fi fi en en da fi en fi fi et fi fi fi fi en fi en fi fi fi fi fi fi fi fi fi fi fi fi ca fi fi fi ca fi fi fi fi en en mk en en en en en en fr en en en en ca zh fr en en en en ca fi fi fi it fi fi fi fi fi fi fi fi fi en fi fi en ru fr en fr ceb en fr sv fi fi fi fi fi fi fi fi fi fi fi fi fi fi fi fi fi sv hbs_lat fi fr fi als fi fi fi fi zh fi fi de sl de fi fi fi fi fi en en en en fi en en fi en en de fi hbs_lat fi en fi fi fi als en en fi fi eu fi fi fi en en fi fi fi en en da fi en fi fi fi fi en fi fi
Hienoraeteräkset - Teräspalvelukeskus - Flinkenberg
Hienoraeteräkset ovat rakenteeltaan sitkeitä sekä erinomaisia kylmämuovata. Terästen rakenne on erittäin hienorakeinen vähäisen hiilipitoisuuden ja mikroseosaineiden (esim. niobium ja titaani) ansiosta.
Hienorakeisuus ja korkea puhtaus takaavat erinomaiset työstömahdollisuudet, jolloin esim. taivuttaminenkin onnistuu erittäin pienillä säteillä ja hitsattavuus on huippuluokkaa.
Hienoraeteräkset valmistetaan termomekaanisesti valssaamalla, eikä terästä lämpökäsitellä muilla menetelmillä. Erikoislujien hienoraeterästen korkeammat myötörajat saavutetaan nopealla jäähdytyksellä kuumavalssauksen jälkeen.
Hyödynnettäessä erikoislujia hienoraeteräksiä voidaan käyttää ohuempia levypaksuuksia verrattuna perinteiseen rakenneteräkseen, ja siten säästää rakenteen painossa ja kasvattaa hyötykuormaa. Säästöä syntyy myös koneistus- ja materiaalikustannuksista.
Ominaisuuksiensa ansiosta hienoraeteräksiä käytetään kohteissa, joissa suositaan kevyitä rakenteita, kuten:
nostureiden rungoissa ja puomeissa
metsäkoneiden ja laitteiden rungoissa ja puomeissa
rakenteiden pitkittäis- ja poikittaispalkeissa
Yleisimmät varastomittamme hienoraeteräksissä ovat:
Leveys x pituus (mm)
Hienoraeterästen hitsattavuus on huippuluokkaa ja teräksiä voidaan hitsata kaikilla menetelmillä.
Erinomaisiin hitsausominaisuuksiin vaikuttavat erityisesti hienoraeterästen alhainen hiiliekvivalentti ja vähäinen kylmähalkeilualttius. Optimaalisen mikroseosrakenteen ja alhaisen hiiliekvivalenttiarvon (CET) ansiosta esilämmitys ei yleensä ole tarpeellista. Kovettuminen on vähäistä ja kylmähalkeilu epätodennäköistä.
CET = C + (Mn+Mo)/10 + (Cr+Cu)/20 +Ni/40
Ainoana poikkeuksena on 650/700MC -terästen jauhekaarihitsaus Union S3NiMoCr -täytelangalla. Tällöin lisäaineen hiiliekvivalentti on selvästi korkeampi kuin itse teräksen ja vähintään 120 °c asteen esikuumennus- ja välilämpötilat ovat suositeltavia.
Hitsausolosuhteet vaikuttavat ratkaisevasti hitsausliitosten ominaisuuksiin. Hitsauksen lämpövaikutukset eivät saisi heikentää teräksen ominaisuuksia siten, etteivät ne enää täyttäisi rakenteelle asetettuja vaatimuksia. On huolehdittava, että vaaditut mekaaniset ominaisuudet saavutetaan sekä hitsiaineessa että muutosvyöhykkeessä (HAZ).
Lämpötilan vaihtelu ja siihen käytetty aika voivat aiheuttaa muutoksia teräksen ominaisuuksissa etenkin muutosvyöhykkeellä (HAZ). Hitsausliitoksen nopea jäähtyminen johtaa liialliseen kovuuteen, jolloin kylmähalkeilun riski lisääntyy hitsausalueella. Liian hidas jäähdytys puolestaan aiheuttaa sen, että hitsiaineen lujuusominaisuudet eivät enää vastaa perusaineen ominaisuuksia.
Mikroseosteisten erikoislujien rakenneterästen poraus, sorvaus ja jyrsintä vastaa perinteisten rakenneterästen lastuavaa työstöä.
Terästen hienorakeisuus ja puhtaus mahdollistavat erinomaisen muovattavuuden.
Hienoraeteräksiä voidaan särmätä pienillä säteillä niiden lujuudesta huolimatta.
Hienoraeterästen minimisärmäyssäteet ja -vastinkappaleiden leveydet levyn paksuuteen (t) verrattuna valssaussuunnasta riippumatta:
Mahdollinen reunan venymä on riippuvainen levyn reunan ja leikkaustyön laadusta. Leikattujen reunojen tulee olla virheettömiä, jotta on mahdollista saavuttaa minimisisäsäteitä. Hankalissa tapauksissa suositellaan reunojen hiomista epämuodostumien välttämiseksi.
Ruostumattomat ja haponkestävät teräkset
Oy Flinkenberg Ab – Teräspalvelukeskus
+358 9 859 911
+358 50 383 2925
2022 © OY FLINKENBERG AB
ESPOO / VALKEAKOSKI / KERAVA
Tämä verkkopalvelu käyttää evästeitä. Lue lisää